ફિલ્મનો ત્રીજો સ્તંભ એટલે આરોહી અને આરોહી એટલે ફિલ્મના પ્રોડ્યુસર-ડિરેક્ટર દંપત્તિનું સંતાન. આરોહીની ભૂમિકા એક RJ એટલેકે અંતરાની છે જેની સવાર એના રેડિયો કાર્યક્રમથી થાય છે. અહીં તે લવગુરુ થઈને લોકોની પ્રેમ સમસ્યાના સોલ્યુશન આપે છે. પછી તે આવું જ એક સોલ્યુશન આપતા આપતા અકસ્માતે જ કોઈના પ્રેમમાં પડે છે અને પછી તેમાં અસંખ્ય ઈમોશન્સનો પણ સામનો કરે છે. ‘લવ ની ભવાઈ’પહેલા આરોહીએ માત્ર એક ફિલ્મ કરી છે. પણ અહીં તે ગુજરાતી ફિલ્મોમાં અદાકારીના બે મોટા નામ એટલેકે મલ્હાર ઠાકર અને પ્રતિક ગાંધી સામે બિલકુલ ઝાંખી પડી નથી, બલ્કે તેના અમુક દ્રશ્યો તો તેણે પોતાના ખભે ઉપાડી લીધા છે.